पटना पाइरेट्स ने शनिवार को यहां प्रो कबड्डी लीग के रोमांचक मैच में बंगाल वारियर्स पर 50-30 से जीत दर्ज की. पटना पाइरेट्स ने शुरू से ही दबदबा बनाया और मैच में तीन आल-आउट कर फतह हासिल की. बंगाल वॉरियर्स के लिए दिन खराब रहा जिसे नौ मैचों में तीसरी हार झेलनी पड़ी. पटना के लिए दीपक नरवाल ने 13 अंक जुटाए और नायक साबित हुए. उन्हें 21 वर्षीय कप्तान प्रदीप नरवाल (11) और जयदीप (पांच) का पूरा साथ मिला. इस जीत से पटना पाइरेट्स जोन बी तालिका में दूसरे स्थान पर पहुंच गई है, उसके 11 मैचों में 28 अंक हैं.